Dél-Korea ezt a filmet küldte a 92. Oscar-gálára is. Az alkotást hat Oscar-díjra jelölték. Az Oscar-díjátadók történetében az "Élősködők" előtt csupán tíz idegen nyelvű filmet jelöltek a legjobb film díjára, és ezek közül csak a "Tigris és sárkány" volt ázsiai. A film négy díjat vihetett haza, és filmtörténelmet írt azzal, hogy nem angol nyelvű filmként először nyerte el a legjobb film díját. A legjobb nemzetközi játékfilm (korábban legjobb idegen nyelvű film) kategóriájában is győzött, koreai film itt sem nyert korábban. Emellett a legjobb forgatókönyv társdíját, valamint a legjobb rendező díját is elnyerte.